Vantlaužiai (Malviško parapija)

Vantlaužiai (, nuo 1936 m. Wandlauschen, ) – buvęs kaimas Rytų Prūsijoje, Pilkalnio ir Gumbinės apskrityse, dabartinės Kaliningrado srities rytinėje dalyje, 18 km į pietvakarius nuo Pilkalnio, 13 km į šiaurės rytus nuo Gumbinės.

Istorija 

Minimi nuo 1664 m. Istoriniai pavadinimo rašybos variantai: Wandtlaußen, Wandlaußen, Wandtlauszen. Po 1709–1711 m. maro į kaimą atkelta šveicarų ir vokiečių kolonistų: 1736 m. kaime gyveno 2 šveicarų, 2 vokiečių ir 2 lietuvių šeimos. 1785 m. buvo karališkasis valstiečių kaimas su 11 ugniakurų, 1823 m. – mišrusis kaimas (karališkųjų valstiečių ir kulmiškių) su 84 gyventojais. 1854 m. Vantlaužiuose buvo 11 gyvenamųjų pastatų ir 90 gyventojų. Iki 1818 m. priklausė Įsruties apskrities Brakupėnų domenų valsčiui, 1818–1937 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai. 1937 m. Vantlaužiai prijungti prie Užbalių kaimo Gumbinės apskrityje.

Po Antrojo pasaulinio karo ar vėliau sovietmečiu išnyko. Nuo 2008 m. kaimo teritorija priklauso Gusevo rajono Kubanovkos kaimo gyvenvietei.

Gyventojai

Šaltiniai 

Pilkalnio apskrities gyvenvietės
Gumbinės apskrities gyvenvietės